कंगसाबती नदी
कंगसाबती नदी (Kangsabati River) या कांसाई नदी (Kansai River) भारत के पश्चिम बंगाल राज्य में बहने वाली एक नदी है। यह छोटा नागपुर पठार में पुरुलिया ज़िले में झालदा के समीप स्थित मुरग्राम बस्ती के पास उत्पन्न होती है और बाँकुड़ा ज़िले व पश्चिम मेदिनीपुर ज़िले से गुज़रकर दो शाखाओं में बंट जाती है। एक शाखा बंगाल की खाड़ी में बह जाती है, जबकि दूसरी केलेघाई नदी से संगम कर हल्दी नदी के नाम से जानी जाती है, जो आगे चलकर स्वयं हुगली नदी में विलय होती है।